《奉同秘书苗丞菘阳山闲居引》
唐代·吉中孚

有山磋硪兮有水潺湲，王孙独往兮春草经年。溪路独行兮到时何处？渔父相见兮水上天边。

犬吠前村兮极浦，回风入林兮微月映户。白石磷磷兮曲水疑衣，哀猿啾啾兮空山半雨。

谷口苍茫兮天阴，人间离别兮年月深。花迷流水不知处，心忆君家难得寻。

作者简介：吉中孚 [唐]（约公元七八六年前后在世）字、号、生卒年及生平均不详，鄱阳人，约唐代宗大历年间前后在世，大历十才子之一。工诗歌，与卢纶、钱起等齐名。初为道士，后还俗。至长安，谒宰相。有人荐于天子，日与王侯高会，名动京师。未几，进士及第，授万年尉，除校书郎。又登宏辞科，为翰林学士。历谏议大夫，户部侍郎，判度支事。中孚著有诗集一卷，《新唐书艺文志》传于世。